Vilnius, 2025 m. kovo 20 d.

**Kaune duris atvėrė nauja „Lidl“ parduotuvė: specialūs pasiūlymai, dovana bendruomenei ir prekė už 1 centą**

# Prekybos tinklas „Lidl“ atidarė dar vieną parduotuvę Kaune. Kovo 20 dieną parduotuvė buvo atidaryta Vilijampolėje, Brastos g. 3. Tai – 81-oji „Lidl“ parduotuvė Lietuvoje ir 16-oji Kaune. Atidarymo rytą susirinkusieji buvo vaišinami gėrimais ir saldumynais, jiems buvo įteikti daugkartiniai, specialiai atidarymui sukurti pirkinių maišeliai bei galimybė ne tik pasinaudoti specialiais atidarymo pasiūlymais, bet ir įsigyti legendinį „Lidl“ kibiną vos už 1 centą.

# Nestandartiniais architektūriniais sprendimais išsiskirsianti parduotuvė įsikūrė buvusio kailių apdirbimo fabriko „Vilkas“ siuvimo cecho pastate, esančiame Vilijampolės seniūnijos viduryje, šalia Raudondvario plento ir Brastos gatvės sankryžos, todėl bus patogiai pasiekiama tiek Vilijampolės gyventojams, tiek pravažiuojantiems Raudondvario plentu – įvažiavimai į parduotuvę įrengti iš abiejų gatvių.

Naujoji parduotuvė pirkėjų lauks kasdien nuo 8 iki 22 valandos. Parduotuvės komandą sudaro maždaug 30 darbuotojų. Konkurencingiausią iš didžiųjų prekybos tinklų mokančio „Lidl“ vidutinis atlyginimas, „Rekvizitai.lt“ 2025 metų sausio mėnesio duomenimis, siekė 2010,19 euro prieš mokesčius.

Parduotuvėje iš viso veikia 11 kasų: 5 įprastinės bei 6 savitarnos, visos jos – XXL dydžio. Šios kasos puikiai pritaikytos didesniems pirkiniams bei greitiems apsipirkimams. Skaičiuojama, kad savitarnos kasose atsiskaityti už prekes galima per vidutiniškai 2 minutes.

**Išskirtinė parduotuvės lokacija ir architektūra**

Naujoji „Lidl“ parduotuvė buvo integruota rekonstruotame negyvenamosios paskirties pastate, kuriame anksčiau veikė siuvimo cechas „Vilkas“. Patalpos buvo perplanuotos, pastatytas naujas priestatas pirmajame aukšte, taip pritaikant patalpas kuo patogesnei prekybos veiklai. Parduotuvė taip pat pasižymi nestandartine architektūra – atnaujintu viso pastato fasadu, vietoje standartinio dekoratyvinio tinko apdailai buvo panaudotos fasadinės plytelės.

„Džiaugiamės, kad prekybos tinklas ,,Lidl“ pasirinko patalpas rekonstruotame buvusio kailių apdirbimo fabriko „Vilkas“ siuvimo cecho pastate Kauno Vilijampolės rajone. Patalpos buvo perplanuotos, pritaikant jas kuo patogesnei prekybos veiklai. Virš 6200 kvadratinių metrų pastate, kurio pirmame aukšte įsikūrė parduotuvė, bus įrengtos komercinės paskirties patalpos, pritaikytos tiek darbui, tiek ir gyvenimui. Matydami, kad tiek infrastruktūra, tiek ir teritorija urbanistiškai keičiasi, mes nusprendėme pastatą pritaikyti daugiafunkcinei veiklai, kuri būtų patraukli tiek gyventojams, tiek ir verslui.

Dėl savo išskirtinės vietos šalia miesto centro ir upės, ši teritorija neabejotinai taps vienu patraukliausių miesto rajonų. Šiam rajonui vertę kuria atsirandantys nauji gyvenamosios ir komercinės paskirties pastatai, plėtojami pagal miesto plėtros planą bei tobulinama susisiekimo infrastruktūra“, – privalumus vardijo projektą vystančios „Nter“ nekilnojamojo turto vystymo įmonės vadovė Rosita Kucevičienė.

Statant parduotuvę „Lidl“ prisidėjo ir prie vietos infrastruktūros gerinimo – buvo atlikti Raudondvario plento remonto darbai greta naujosios parduotuvės, įrengiant stovėjimo vietas ir įvažiavimus. Šios stovėjimo vietos bus skirtos „Lidl“ pirkėjams, taip užtikrinant dar sklandesnį apsipirkimą.

**Atidarymo proga – ir kibinas už 1 centą**

Naujosios parduotuvės atidarymo proga „Lidl“ paruošė ir specialią dovaną bendruomenei – pažintinį turą pėsčiomis po Vilijampolės rajoną ir jo apylinkes. Jį kartu su „Lidl“ parengė kaunietis gidas Laimonas Užomeckis ir žygių organizavimo profesionalai „TrenkTuras“. Žygio atstumas – apie 8 km, jame galima pamatyti įdomiausius Vilijampolės gamtos ir architektūros objektus, susipažinti su rajono istorija. Žygio maršrutą galima rasti „TrenkTuro“ interneto puslapyje bei mobilioje programėlėje, taip pat prie parduotuvės pastatytame stende, kur tereikia nuskenuoti QR kodą ir pradėti žygį. Šis žygio maršrutas suteiks galimybę ne tik pasivaikščioti įdomiomis Vilijampolės gatvėmis, tačiau išsamūs gido paruošti objektų aprašymai leis sužinoti daug naudingos ir netikėtos informacijos.

Be viso to, atidarymo proga klientai, naudojantys „Lidl Plus“ mobiliąją lojalumo programėlę, gali pasinaudoti ir specialiu pasiūlymu – įsigyti įvairių rūšių kibiną vos už 1 centą. Šiuo pasiūlymu bus galima pasinaudoti iki kovo 23 dienos. Pasiūlymas galioja tik naujojoje „Lidl“ parduotuvėje Kaune.

Dar neturintys programėlės „Lidl Plus“, ją nemokamai gali atsisiųsti iš „App Store“ ir „Google Play“. Atsisiuntus programėlę reikia užsiregistruoti, kad būtų galima naudotis specialiais kuponais ir asmeniniais pasiūlymais.

Naujoji parduotuvė – šešioliktoji „Lidl“ parduotuvė Kaune, o iš viso šiuo metu Lietuvoje veikia 81 „Lidl“ parduotuvė 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)